Ehdotus: neuvoston päätös yhteisön puolesta kansainvälisessä viljaneuvostossa ja elintarvikeapukomiteassa omaksuttavasta kannasta /* KOM/2003/0308 lopull. */





Ehdotus: NEUVOSTON PÄÄTÖS yhteisön puolesta kansainvälisessä viljaneuvostossa ja elintarvikeapukomiteassa omaksuttavasta kannasta (komission esittämä) PERUSTELUT Vuoden 1995 kansainvälinen viljasopimus käsittää kaksi osaa: viljojen kauppaa koskevan vuoden 1995 yleissopimuksen ja elintarvikeapua koskevan vuoden 1999 yleissopimuksen. Yhteisö teki elintarvikeapua koskevan vuoden 1999 yleissopimuksen neuvoston päätöksellä 2000/421/EY. Sopimuksen voimassaoloa jatkettiin elintarvikeapukomitean 9. joulukuuta 2002 tekemällä päätöksellä 30. kesäkuuta 2003 asti. Vaikka on komission ja jäsenvaltioiden edun mukaista tehdä nykyiseen yleissopimukseen joitakin erityisiä muutoksia, ollaan yleisesti samaa mieltä siitä, että näistä muutoksista olisi keskusteltava elintarvikeapua koskevan yleissopimuksen jäsenten kesken seuraavan kahden vuoden aikana. Näin ollen yleissopimuksen voimassaoloaikaa voidaan jatkaa elintarvikeapukomitean päätöksellä. Viljojen kauppaa koskevan vuoden 1995 yleissopimuksen voimassaoloa jatkettiin kahdella vuodella vuonna 2001. Se päättyy kesäkuussa 2003, ellei sitä jatketa enintään kahdella vuodella. Vaikutukset talousarvioon Yhteisön osuus kansainvälisen viljasopimuksen hallinnollisesta talousarviosta, joka kattaa molemmat yleissopimukset, kuuluu Euroopan unionin talousarvion alamomenttiin B7-8210. Päätelmät - Komissio ehdottaa, että neuvosto valtuuttaa komission äänestämään Euroopan yhteisön puolesta ja kannattamaan yleissopimuksen jatkamista enintään kahdella vuodella elintarvikeapua koskevan vuoden 1999 yleissopimuksen XXV artiklan b kohdan mukaisesti. - Tästä kannasta riippumatta komissio ehdottaa, että neuvosto valtuuttaa komission äänestämään Euroopan yhteisön puolesta ja kannattamaan yleissopimuksen jatkamista enintään kahdella vuodella viljojen kauppaa koskevan vuoden 1995 yleissopimuksen 33 artiklan 2 kohdan mukaisesti. Molempien sopimusten jatkaminen on yhteisön edun mukaista. Komissio, joka edustaa yhteisöä elintarvikeapukomiteassa ja kansainvälisessä viljaneuvostossa, olisi sen vuoksi valtuutettava neuvoston päätöksellä äänestämään sopimuksen jatkamisen puolesta. Ehdotus: NEUVOSTON PÄÄTÖS yhteisön puolesta kansainvälisessä viljaneuvostossa ja elintarvikeapukomiteassa omaksuttavasta kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 artiklan yhdessä 300 artiklan 2 kohdan kanssa, ottaa huomioon komission ehdotuksen, sekä katsoo seuraavaa: (1) Yhteisö teki elintarvikeapua koskevan vuoden 1999 yleissopimuksen neuvoston päätöksellä 2000/421/EY [1], ja sen voimassaoloa jatkettiin elintarvikeapukomitean joulukuussa 2002 tekemällä päätöksellä. Sopimus on voimassa 30 päivään kesäkuuta 2003, jos sen voimassaoloa ei jatketa elintarvikeapukomitean päätöksellä enintään kahdella vuodella. Sopimuksen jatkaminen on yhteisön ja sen jäsenvaltioiden edun mukaista. Komissio, joka edustaa yhteisöä elintarvikeapukomiteassa, olisi sen vuoksi valtuutettava neuvoston päätöksellä äänestämään sopimuksen jatkamisen puolesta. [1] EYVL L 163, 4.7.2000, s. 37. (2) Yhteisö teki viljojen kauppaa koskevan vuoden 1995 yleissopimuksen neuvoston päätöksellä 96/88/EY [2], ja sitä muutettiin ja sen voimassaoloa jatkettiin kahdella vuodella kesäkuussa 1999 tehdyllä neuvoston päätöksellä 1999/C262/01 [3]. Sopimuksen voimassaoloa jatkettiin toistamiseen viljaneuvoston kesäkuussa 2001 tekemällä päätöksellä. Sopimus on voimassa 30 päivään kesäkuuta 2003, jos sen voimassaoloa ei jatketa edelleen enintään kahdella vuodella. Sopimuksen jatkaminen on yhteisön ja sen jäsenvaltioiden edun mukaista. Komissio, joka edustaa yhteisöä viljojen kauppaa koskevassa yleissopimuksessa, olisi sen vuoksi valtuutettava neuvoston päätöksellä äänestämään sopimuksen jatkamisen puolesta, [2] EYVL L 21, 27.1.1996, s. 47. [3] EYVL C 262, 16.9.1999, s. 1. ON PÄÄTTÄNYT SEURAAVAA: Ainoa artikla 1. Euroopan yhteisö puoltaa viljojen kauppaa koskevan vuoden 1995 yleissopimuksen jatkamista edelleen enintään kahdella vuodella. 2. Euroopan yhteisö puoltaa elintarvikeapua koskevan vuoden 1999 yleissopimuksen jatkamista edelleen enintään kahdella vuodella. 3. Komissio valtuutetaan ilmaisemaan tämä kanta kansainvälisessä viljaneuvostossa ja elintarvikeapukomiteassa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala: Eräiden yhteisön politiikkojen ulkoiset osat Toimet: Kansainväliset maataloussopimukset Toimenpiteen nimi: Euroopan yhteisön osuus kansainväliselle viljaneuvostolle 1. BUDJETTIKOHTA JA NIMIKE: Momentti B7-8210: Kansainväliset maataloussopimukset 2. NUMEROTIEDOT 2.1. Toimenpiteen kokonaismäärärahat (B osa): 850 000 euroa kahden vuoden aikana. 2.2. Toimenpiteen soveltamisaika: 1.7.2003-30.6.2005 2.3. Yhteensopivuus ohjelmasuunnitelman ja rahoitusnäkymien kanssa X Ehdotus on tehdyn ohjelmasuunnitelman mukainen 2.4. Vaikutukset tuloihin X Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). 3. BUDJETTITIEDOT >TAULUKON PAIKKA> 4. OIKEUSPERUSTA Perustamissopimuksen 181 artikla yhdessä 300 artiklan 2 kohdan kanssa. Neuvoston päätös 96/88/EC, tehty 27.1.1996 (EYVL L 21, 27.1.1996), neuvoston päätös 2001/C 195/01 (EYVL C 195, 11.7.2001) ja neuvoston päätös 2000/421/EC (EYVL L 163, 4.7.2000). 5. KUVAUS JA PERUSTELUT 5.1. Yhteisön tuen tarve Erityisesti maatalousalansa taloudellisen merkityksen vuoksi Euroopan yhteisön on oltava osallisena kansainvälisissä maataloussopimuksissa, jotka ovat tärkeä keino seurata maailmanlaajuista kehitystä ja puolustaa yhteisön etuja kyseisten tuotteiden osalta. Kansainvälisen viljaneuvoston tavoitteet voidaan saavuttaa EY:n jäsenmaksun ansiosta. Viljojen kauppaa koskevaa vuoden 1995 yleissopimusta ja elintarvikeapua koskevaa vuoden 1999 yleissopimusta hallinnoiva kansainvälinen viljaneuvosto tukee sopimusten tavoitteita, joita ovat muiden muassa kansainvälinen yhteistyö, tilastotietojen vaihto ja markkinakehityksen ennakoiminen, ja elintarvikeapua koskevan sopimuksen osalta pyrkii takaamaan, että Euroopan unioni antaa kehitysmaille ainakin vähimmäismäärän elintarvikeapua. Näin ollen sopimuksiin osallistuminen on EY:n etujen mukaista. Jäsenmaksut sovitaan vuosittain, ja ne on maksettava niin kauan kuin EY on sopimusten jäsen. Jos EY:n pitäisi toteuttaa yksinään samat toimet kuin kansainvälinen viljaneuvosto toteuttaa, niistä aiheutuvat kokonaiskustannukset olisivat epäilemättä paljon korkeammat kuin jäsenmaksut. 5.2. Suunnitellut toimet ja yhteisön rahoitustukea koskevat yksityiskohtaiset säännöt EY maksaa jäsenmaksun vuosittain kansainväliselle viljaneuvostolle. Maksuja maksetaan niin kauan kuin EY on sopimusten allekirjoittajana. Euroopan yhteisö ja jäsenvaltiot osallistuvat täysipainoisesti kansainvälisen viljaneuvoston toimintaan ja saavat nauttia kaikista jäsenyyden mukanaan tuomista eduista. 6. RAHOITUSVAIKUTUKSET 6.1. Kokonaisrahoitusvaikutus, B osa MSM (kolmen desimaalin tarkkuudella): 0,850 miljoonaa euroa kahden vuoden aikana eli 0,400 miljoonaa euroa vuonna 2003 ja 0,450 miljoonaa euroa vuonna 2004 6.2. Laskutapa Kahdesta yleissopimuksesta aiheutuvat menot katetaan viljoja koskevan yleissopimuksen kaikkien jäsenten vuosittain maksamilla jäsenmaksuilla Kunkin jäsenen varainhoitovuoden aikainen jäsenmaksu vahvistetaan sille kuuluvien äänten perusteella suhteessa kokonaisäänimäärään; varainhoitovuonna 2002/03 äänikohtainen maksu on 655 Englannin puntaa. Kullekin jäsenelle kuuluvaa äänimäärää tarkistetaan sen mukaan, millainen kansainvälisen viljaneuvoston koostumus on kyseisen varainhoitovuoden talousarviota hyväksyttäessä. Yleissopimuksen kokonaisäänimäärä on 2 000. Euroopan unionilla on varainhoitovuonna 2002/03 411 ääntä, varainhoitovuonna 2003/04 379 ääntä ja varainhoitovuonna 2004/05 409 ääntä (laajentumisen jälkeen). Äänikohtainen maksu noussee 5 prosenttia varainhoitovuonna 2004/05. 5 prosentin korotus jaetaan kahteen 2,5 prosentin osuuteen voimassaolon jatkamisen aikana. Jäsenmaksu on 379 x 671 GBP = 254 451 GPB varainhoitovuonna 2003/04 ja 411 x 688 GBP = 282 665 GBP varainhoitovuonna 2004/05 (832 529,80 euroa valuuttakurssilla 1,55 EUR = 1 GBP). Arvioitu jäsenmaksu pyöristetään ylöspäin Englannin punnan kurssivaihtelujen ja äänimäärän mahdollisten muutosten kattamiseksi. 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> 7.2. Henkilöstön taloudellinen kokonaisvaikutus >TAULUKON PAIKKA> * Henkilöstö- ja hallintoresurssivaatimukset täytetään määrästä, joka myönnetään hallinnoivalle pääosastolle vuosittaisten myöntämismenettelyjen mukaisesti. Määrät vastaavat 12 kuukauden kokonaismenoja. 8. SEURANTA JA ARVIOINTI 8.1. Seurantajärjestelyt Komission yksiköt osallistuvat täysipainoisesti kansainvälisen viljaneuvoston hallintokomiteoiden ja neuvoston työhön. Nämä elimet vahvistavat talousarvion maksuosuudet. Kokouksista ja niissä tehdyistä päätöksistä julkaistaan vapaasti jäsenten saatavissa oleva raportti. 8.2. Säädettyä jälkiarviointia koskevat yksityiskohtaiset säännöt ja toteuttamisaikataulu Ehdotetun tukitoimen erityisluonteen (jatketaan Euroopan yhteisön osuutta kansainvälisen viljasopimuksen hallinnollisesta talousarviosta) ja suhteellisen pienen summan vuoksi riippumattoman arvioinnin tekeminen ei vaikuta perustellulta. Euroopan yhteisön osuuden jatkamisen asianmukaisuutta ja hyötyä arvioidaan sisäisesti säännöllisin väliajoin sillä perusteella, kuinka aktiivisesti komissio osallistuu hallintokomiteoiden ja kansainvälisen viljaneuvoston työhön. 9. PETOSTEN TORJUNTATOIMET Maksut suoritetaan kirjallisen pyynnön saavuttua suoraan kansainvälisen viljaneuvoston pankkitilille sen jälkeen, kun on tarkistettu, että pyyntö vastaa kansainvälisessä viljaneuvostossa hyväksyttyä maksuosuutta.